**Ո Ր Ո Շ ՈՒ Մ**

**Կատարողական վարույթը կասեցնելու մասին**

18.10.2016թ. ք.Երևան

ՀՀ ԱՆ ԴԱՀԿ ապահովող ծառայության Երևան քաղաքի Շենգավիթ բաժնի ավագ հարկադիր կատարող արդարադատության մայոր Սերոբ Ավետիսյանս, ուսումնասիրելով 07.08.2016թ. վերսկսված թիվ 00157927 կատարողական վարույթի նյութերը.

**Պ Ա Ր Զ Ե Ց Ի**

Երևան քաղաքի Մալաթիա-Սեբաստիա վարչական շրջանի ընդհանուր իրավասության դատարանի կողմից 19.07.2013թ. տրված թիվ ԵՄԴ/0905/02/12 կատարողական թերթի համաձայն պետք է Հասմիկ Անդրեասյանից հօգուտ Սուսաննա Գրիգորյանի բռնագանձել 13.500 ԱՄՆ դոլարին համարժեք ՀՀ դրամ՝ որպես փոխառությամբ վերցված գումար:

Սկսած 20.05.2010թ. մինչև պարտավորության փաստացի կատարման օրը 13.500 ԱՄՆ դոլարին համարժեք ՀՀ դրամ գումարի նկատմամբ հաշվարկել բանկային տոկոս ըստ համապատասխան ժամանակահատվածների համար ՀՀ ԿԲ-Ի կողմից սահմանված բանկային տոկոսի հաշվարկային դրույքների և բռնագանձել այն պատասխանողից հօգուտ հայցվորի, իսկ հաշվարկված բանկային տոկոսի 2 տոկոսը բռնագանձել պատասխանողից հօգուտ ՀՀ պետական բյուջեի՝ որպես պետական տուրք:

Պարտապանից պետք է բռնագանձել նաև բռնագանձվող գումարի հինգ տոկոսը՝ որպես կատարողական գործողությունների կատարման ծախս։

Կատարողական գործողությունների ընթացքում արգելանք է դրվել Հասմիկ Անդրեասյանի /Խաչատրյանի/ բնակության հասցեում՝ ք.Երևան, Շարուրի փ. 15շ. թիվ 20 բնակարանում առկա թվով 9 անվանում օգտագործված կենցաղային գույքերի վրա, որը ենթադրվում է որպես համատեղ կյանքում ձեռք բերված գույք:

Կատարողական վրույթի կատարման շրջանակներում պարզվել է, որ Վարդան Վաչագանի Խաչատրյանը հանդիսանում է պարտապան Հասմիկ Անդրեասյանի /Խաչատրյանի/ օրինական ամուսինը, միաժամանակ արգելանք է դրվել համատեղ սեփականության իրավունքով պատկանող Կոտայքի մարզ, Եղվարդ համայնքում գտնվող /ծածկագիր 507-015/ վարելահողի և համատեղ սեփականության իրավունքով պատկանող Կոտայքի մարզ, Եղվարդ համայնքում գտնվող /ծածկագիր 532-017/ խաղողի այգու վրա:

ՀՀ քաղ. օր-ի 201 հոդվածի համաձայն առաջարկվել է պահանջատիրոջը դիմել դատարան Վարդան Վաչագանի Խաչատրյանին /հաշվառված՝ Կոտայքի մարզ, ք.Եղվարդ, Շահումյան փ. 38 տուն, անձ. AE 0645414, ծնվ. 25.11.1960թ./ համատեղ սեփականության իրավունքավ պատկանող Կոտայքի մարզ, Եղվարդ համայնքում գտնվող /ծածկագիր 507-015/ վարելահողի և Կոտայքի մարզ, Եղվարդ համայնքում գտնվող /ծածկագիր 532-017/ խաղողի այգում առկա բաժնեմասն առանձնացնելու և դրա վրա բռնագանձում տարածելու համար:

11․07․2016թ․ Դատական ակտերի հարկադիր կատարումն ապահովող ծառայություն է մուտքագրվել Կոտայքի մարզի ընդհանուր իրավասության դատարանի կողմից 16.06.2016թ. տրված թիվ ԿԴ/0919/02/14 կատարողական թերթը, որի համաձայն պետք է Վարդան Խաչատրյանի և Հասմիկ Անդրեասյանին համատեղ սեփականության իրավունքով գրանցված թիվ 532-017 խաղողի այգու և 507-015 վարելահողի բաժնեմասն առանձնացնել, բռնագանձումը տարածելով Հասմիկ Ռուստամի Անդրեասյանին պատկանող բաժնի վրա համաձայն <<Էքսպերտ Լաբորատորիա>> ՍՊԸ-ի փորցագետի եզրակացության /143․028 ՀՀ դրամ/ և /54․972/ ՀՀ դրամ արժեքով։

Պարտապանին պատկանող այլ գույք կամ դրամական միջոցներ չեն հայտնաբերվել։

Իրականացված գործողությունների ընթացքում պարզվել է, որ պարտապանին պատկանող գույքի արժեքը չի բավականեցնում կատարողական թերթի պահանջի ամբողջական կատարմանը։

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39-րդ հոդվածներով.**

**Ո Ր Ո Շ Ե Ց Ի**

Կասեցնել 07.08.2016թ. վերսկսված թիվ 00157927 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**Ավագ հարկադիր կատարող` Սերոբ Ավետիսյան**